open-index/open-wikipedia-markdown huggingface dataset:
Klevetind

**Klevetind** er en fjelltopp i Filchnerfjella i Dronning Maud Land. Klevetind ligger sør for Klevekampen og nord for Klevekåpa, og høyeste punkt måler 2910 moh.

Området ble flyfotografert og undersøkt under den norske antarktisekspedisjonen 1956–60. Dette dannet grunnlag for utarbeidelse av kart over området, og i samme forbindelse ble toppen navngitt.

## Se også
*Liste over fjell i Dronning Maud Land

## Referanser
Marius Braatt

**Marius Braatt**, egentlig **Hans Marius Hansen** (født 1886 på Rodeløkka i Oslo, død november 1909) var en norsk proletarforfatter og sosialist.

Han kom fra svært fattige kår, var sønn av en bryggeriarbeider og sluttet seg snart til den voksende sosialistiske bevegelsen. Han ble aktiv i ungdomslaget «Frihet», og skrev i årene 1906–1907 i Norges Socialdemokratiske Ungdomsforbunds blad *[[Ung-Socialisten]]*. Der bidro han både med dikt, litteraturanmeldelser og annet.

Braat ble valgt inn i NSUs styre på landsmøtet i 1907, og fikk vervet som sekretær. Som forbundssekretær og poet ønsket han de nye lag og medlemmer velkommen i NSU:
:*La presten til helved' oss mane,*
:*la gaa: fra himlen utstøtt!*
:*Vi følger vor vaiende fane,*
:*ti fanen og blodet er rødt.*
Da NSU ble splittet i juni 1909 var Braatt blant dem som fulgte de radikale, anarkosyndikalistisk inspirerte «ungsosialistene». Etter utmarsjen fra NSU opprettet de Norges ungsocialistiske forbund, og Braatt skrev flammende artikler i deres nye månedsblad *Storm*.

Han utga kun én bok, novellesamlingen *Fra dybet*, i 1908. Året etter døde han av tuberkulose, 23 år gammel. Han arbeidet også med et romanprosjekt, *Det røde hat*, men rakk bare å få noen deler av dette verket ferdig. *Fra dybet* ble utgitt på nytt i 2026 av Allmuen forlag.

## Bibliografi
* *Fra dybet, skisser og stemninger*, J. Aass forlag (1908)

## Referanser
Hripsime Khursjudjan

**Hripsime Khursjudjan** (armensk: Հռիփսիմե Խուրշուդյան; født 27. juli 1987) er en armensk vektløfter, som konkurrerer i +75 kg. Hun representerte landet sitt under Sommer-OL 2012 i London, der hun opprinnelig tok bronse, men seinere ble diskvalifisert.  

## Referanser


## Eksterne lenker
*
Hof Idrettslag

**Hof Idrettslag** kan sikte til:

*Hof Idrettslag (Hedmark) &ndash; et idrettslag fra Hof i Åsnes, Hedmark
*Hof Idrettslag (Vestfold) &ndash; et idrettslag fra Hof i Vestfold
Rudy Fernández

**Rudy Fernández** (født 1985) er en spansk basketballspiller som spiller for klubben Real Madrid Baloncesto. Han representerte landet sitt under Sommer-OL 2012 i London, der han tok sølv med det spanske landslaget.

## Referanser


## Eksterne lenker
* 
*
Friidrett under Sommer-OL 1912 – 400 meter menn

**400 meter for menn** var en av løpøvelsene i friidrett under Sommer-OL 1912 i Stockholm. Det var femte gangen distansen var med på det olympiske programmet. Det var 49 deltakere fra seksten nasjoner som deltok i konkurransen som ble avviklet 12. og 13. juli 1912.

## Rekorder
Gjeldende rekorder før lekene i 1912:

*(*)* uofficiell 440 yards (= 403,44 m)

*(**)* banen var 536,45 meter i omkrets

## Resultater
### Heat
Alle 15 innledende heat ble avviklet 12. juli 1912. De to beste fra hvert heat gikk videre til semifinalene.

**Heat 1**

**Heat 2**

**Heat 3**

**Heat 4**

**Heat 5**

**Heat 6**

**Heat 7**

**Heat 8**

**Heat 9**

**Heat 10**

**Heat 11**

**Heat 12**

**Heat 13**

**Heat 14**

**Heat 15**

### Semifinaler

Alle fem semifinalene ble avviklet fredag 12. juli 1912. Vinnere fra hvert heat gikk videre til finalen.

**Semifinale 1**

**Semifinale 2**

**Semifinale 3**

**Semifinale 4**

**Semifinale 5**

### Finale
13. juli 1912.

## Kilder
* sports-reference.com 
* 
*
Semjon Antonov

**Semjon Sergejevitsj Antonov** (russisk Семён Сергеевич Антонов, født 18. juli 1989) er en russisk basketballspiller som spiller for klubben Nizjnij Novgorod. Han representerte landet sitt under Sommer-OL 2012 i London, der han tok bronse med det russiske landslaget.

## OL-medaljer
*  2012  London &ndash; **Bronse** i basketball for  Russland

## Referanser


## Eksterne lenker
*
Lindsay Whalen

**Lindsay Whalen** (født 9. mai 1982) er en amerikansk basketballspiller som spiller for klubben Minnesota Lynx. Hun representerte landet sitt under Sommer-OL 2012 i London, der hun tok gull med det amerikanske landslaget.

Hun tok gull under Sommer-OL 2016.

## OL-medaljer
*  2012  London &ndash; **Gull** i basketball for  USA

## Referanser


## Eksterne lenker
*
Deron Williams

**Deron Williams** (født 26. juni 1984) er en amerikansk basketballspiller som spiller for klubben Dallas Mavericks. Han representerte landet sitt under Sommer-OL 2012 i London, der han tok gull med det amerikanske landslaget.

## Referanser


## Eksterne lenker
* 
*
Helmut Kickton

**Helmut Kickton** (født 28. juni 1956 in Köln, Tyskland) er en tysk dirigent,  organist og multiinstrumentalist (fiolin, bratsj, cello, kontrabass, blokkfløyte, eufonium, gitar og pauker).

Fra 1978 til 1986 studerte han kirkemusikk (orgel og koral dirigering) på Düsseldorf Musikkhøyskole. I 2002 etablerte han *Kantoreiarchiv* (digitale bibliotek av noter). Han bor og jobber som kirkemusiker i Bad Kreuznach.

## Komposisjoner
* *Fuge über zwei Kyriethemen für Sequenzer*
* *Diptychon über „Ave maris stella“ und „Erhalt uns Herr bei deinem Wort“*
* *Postludium*
* *Intrade für 6 Blechbläser über „Veni Creator Spiritus“*

## Galleri

Fil:Soloquartet and strings.jpg|kreuznacher-diakonie-kantorei (solister)
Fil:Diakonie-kantorei.jpg|kreuznacher-diakonie-kantorei
Fil:Gitarre continuo.JPG|Basso continuo (gitar)


## Referanser


## Eksterne lenker
* www.kantoreiarchiv.de
* www.kantoreiarchiv.de (Mirror website)
* Youtube
Einar-Fredrik Ofstad

**Einar-Fredrik Ofstad** (født 6. mai 1916, død 15. februar 1998) var en norsk diplomat, som bl.a. var ambassadør i Vest-Tyskland og Østerrike.

Han studerte ved University of Cambridge, ble utdannet offiser og deltok i krigshandlingene nær Voss i 1940, før han ble cand.jur. ved Universitetet i Oslo i 1941. Han var politifullmektig i Bergen 1941–1942 og arbeidet i Rikstrygdeverket 1942–1943. I 1944 tok han seg over til Sverige og deretter England, hvor han jobbet i Forsvarets Overkommando og Forsvarsdepartementet i eksil. Han begynte i utenrikstjenesten i 1946, og var attaché i Storbritannia 1946–1948, visekonsul i Chicago 1948–1951, sekretær i Utenriksdepartementet 1951–1953, førstesekretær i Tyrkia og Nederland, byråsjef 1960–1964, ambassaderåd i Vest-Tyskland 1964–1968, underdirektør i rettsavdelingen i Utenriksdepartementet 1968–1971 og ekspedisjonssjef 1971–1973, og endelig ambassadør til Vest-Tyskland 1973–1977 og Østerrike 1977–1984.

Han hadde en rekke oppdrag for Europarådet, Røde Kors, NATO og FN, og var rådgiver for Norges delegasjon til FNs generalforsamling 1968–1970.

Han var kommandør av St. Olavs Orden, mottok Norges Røde Kors hederstegn, var storridder av Den islandske falkeorden, kommandør av Oranje-Nassau-ordenen og mottok stort fortjenstkors av Forbundsrepublikken Tysklands fortjenstorden (Großes Bundesverdienstkreuz). Ofstad var katolikk og var også ridder av Den suverene militære Malteserorden fra 1977.

Han var gift (fra 1948) med Beate Paus-Knudsen (f. 1926), datter av kunsthandler Gunnar Paus-Knudsen.

## Referanser
Upper Thomson

**Upper Thomson** er det vestligste av de tre underområdene i byplanleggingsområdet Bishan i regionen Central i Singapore. Upper Thomson hadde 31&nbsp;668 innbyggere i 2010.

## Referanser
Lagunari

**Lagunari** (fra italiensk *laguna*, lagune) er den italienske hærens marineinfanteri. Det er organisert i et regiment, Reggimento Lagunari «Serenissima», som er underlagt hærens motoriserte oppklaringsbrigade, Brigata di cavalleria «Pozzuolo del Friuli» i det nordøstlige Italia. Regimentet har hovedkvarter i Mestre.

Lagunari er en svært mobil angrepsstyrke med amfibisk krigføring som spesialoppgave. Soldatene er trent og utrustet til å forflyttes via sjøveien, lande på kysten og etablere brohode på fiendtlig territorium. Under den kalde krigen var regimentet stasjonert i lagunemiljøet på den sydlige flanken av Nordøst-Italia. Siden har regimentets rolle skiftet til lav- og medium-intensitets konflikt, der mobilitet er kjernekapasiteten. Hovedfokuset er internasjonale operasjoner, og da særlig i kyst- og vassdragsmiljøer.
Pitney

**Pitney** er en landsby og et verdslig sogn i distriktet South Somerset i grevskapet Somerset, sør i England. Landsbyen er lokalisert rundt 5&nbsp;km vest for Somerton og 4&nbsp;km øst for Langport. I landsbyen ligger butikken Pitney Farm Shop og puben Halfway House som i 1996 ble kåret til årets pub av CAMRA, kampanjen for ekte ale.

I henhold til folketellingen i 2011 består landsbyen og sognet av en befolkning på 374 innbyggere.

## Historie
Landsbyens navn Pitney har en angelsaksisk opprinnelse, første ledd henviser antagelig til et person navn, «Pytta», mens andre ledd henviser til «øy», hvilket gir betydningen «Pyttas øy». Langport var tidligere tilgjengelig fra havet, men hele området ble drenert på 1600-tallet, noe som kan redegjøre for fraflytning fra Pitney. Pitney er omtalt i *[[Domesday Book]]* av 1086, da som *Petenie*. Det støtter en alternativ betydning som «kryssende elv», fra angelsaksisk *pæþþan* og *ea*.

Det er dog bevis på en langt eldre bosetning ved stedet enn fra angelsaksisk tid ved at et sverd fra bronsealderen, datert til rundt 200 f.Kr., ble funnet ved Pitney Moor.

## Referanser


## Eksterne lenker
* 
* «Pitney», Genuki
Margit Warburg

**Margit Warburg** (født 15. februar 1952 i København) er en dansk religionssosiolog. Hun mottok Københavns Universitets gullmedalje i 1976 for sitt arbeid med økonomi og kristendom, ble mag.art. i religionssosiologi ved Københavns Universitet i 1979 og var universitetslektor (tilsvarende norsk førsteamanuensis) ved samme universitet fra 1979 til 2004. Hun ble i 2004 utnevnt til professor i religionssosiologi ved Københavns Universitet, først i en stilling finansiert av forskningsrådet og fra 2010 som ordinær professor. I 2007 avla hun den høyere doktorgrad, dr.phil., ved Københavns Universitet, med avhandlingen *Citizens of the World. A History and Sociology of the Baha'is from a Global Perspective*.

Hun har blant annet utgitt *New Religions and New Religiosity* (1998) og har forsket mye på bahaireligionen. I 2003 utgav hun boken *Baha'i*.

## Utvalgt bibliografi
* Warburg, Margit. 2006. *Citizens of the World. A History and Sociology of the Baha'is from a Globalisation Perspective*. Numen Book Series, Studies in the History of Religions. 106, xxx. Leiden, The Netherlands: Brill.
* Højsgaard, M.T.; Warburg, M. (editors). 2005. *[http://books.google.com/books?id=77ZB-YusxEoC Religion and Cyberspace]*. London, United Kingdom: Routledge.
* Warburg, M.; Hvithamar, A.; Warmind M. L. (editors). 2005. *Baha'i and Globalisation. Renner Studies on New Religions*. Vol. 7. Aarhus, Denmark: Aarhus University Press.
* Warburg, Margit. 2003. *[https://web.archive.org/web/20130114052758/http://signaturebooks.com/2010/02/bahai-studies-in-contemporary-religion/ Baha' i, Studies in Contemporary Religion]*. Salt Lake City, Utah: Signature Books.
* Barker, Eileen; Warburg, Margit (editors). 1998. *New Religions and New Religiosity*. Aarhus, Denmark: Aarhus University Press.

## Referanser
Brigata marina «San Marco»

**Brigata marina «San Marco»** er et forband i den italienske marinen som ble opprettet 1. mars 2013 etter en større reorganisering av marineinfanteriet. Forbandet er forlagt til Brindisi og er av brigades størrelse, med tre regimenter og totalt 3&nbsp;800 soldater. Forbandet er navngitt etter sin skytshelgen, Sankt Markus.

Brigata marina «San Marco» består av et hovedkvarter med stabskommando, et regiment for amfibisk krigføring med autonom logistikk, et regiment for maritime intervensjoner og styrkebeskyttelse, et regiment for beskyttelse av maritime installasjoner, en bataljonsgruppe for samband og oppklaring og en landingsfartøygruppe.
Conduct unbecoming an officer and a gentleman

***Conduct unbecoming an officer and a gentleman*** er et engelsk uttrykk fra den militære strafferetten i flere (angelsaksiske) land og beskriver en straffbar handling som kan påtales ved krigsrett. På norsk kan straffebudet oversettes som «*adferd som anses utilbørlig for en [[offiser]] og [[gentleman]]*». Formålet er å forebygge og straffe oppførsel som skader den aktelse og tillit som er nødvendig for stillingen som befalingsmann med hensyn til den militære underordning.

Som det meste av angelsaksisk rett har straffebudet sin opprinnelse i Storbritannia. Det var ikke en del av krigsartiklene, men ble ansett som et lovbrudd etter *[[common law]]* i det 18. og 19. århundre. For eksempel ble oberst sir J. Eamer stilt for krigsrett i 1813 «*For behaving in a scandalous, infamous manner, such as is unbecoming the character of an officer and a gentleman*». Straffebudet ser ut til å først ha blitt kodifisert i den britiske marinedisiplinærloven av 10. august 1860, hvor det i §&nbsp;24 heter at «*Every Officer subject to this Act who shall be guilty of Cruelty, or of any scandalous or fraudulent Conduct, shall be dismissed with Disgrace from Her Majesty's Service; and every Officer subject to this Act who shall be guilty of any other Conduct unbecoming the Character of an Officer shall be dismissed, with or without Disgrace, from Her Majesty's Service.*»

I USA er straffebudet nedfelt i militær straffelov §&nbsp;133.

I populærkulturen er uttrykket blant annet kjent fra spillefilmen *[[En offiser og en gentleman]]*.

## Referanser
Gentleman

**Gentleman** er et engelsk uttrykk for en mann med taktfull og beleven oppførsel.

Uttrykket er kjent siden 1300-tallet og ble opprinnelig brukt om en mann av edel slekt med rett til å bære våpenskjold uten å høre til høyadelen. De tilsvarte stort sett proprietærene i Danmark-Norge. I rang sto de etter baronetter, riddere og væpnere. Sosialt sett var de bedre stilt enn selveierbøndene.

I moderne språkbruk brukes uttrykket nå dels om en mann av overklassen, og dels om en fint tenkende og hensynsfull mann med høyt utviklet æresfølelse. I den siste betydningen er ordet blitt internasjonalt.

## Se også
* Gentlemen's club
* Gentlemen's agreement
Marit Bolsø Brodersen

**Marit Bolsø Brodersen** (født 25. april 1982) er fra Ørlandet i Sør-Trøndelag. Hun er utdannet billedkunstner fra Kunstakademiet. 
I 2013 debuterte hun med diktsamlingen *Post-it. Spor tid, spor elv*. 

*Post-it. Spor tid, spor elv* inneholder dikt som appellerer både til sansing og refleksjon. Dikttekstene er sensitive og flyktige og tar utgangspunkt i et forlatt rom i et hus ved en elv. 

## Bibliografi
* *Post-it. Spor tid, spor elv*, lyrikk, Aschehoug (2013)
* *Dobbelt V*, lyrikk, Aschehoug (2016)

## Kilder
* Presentasjon av Marit Bolsø Brodersen i Forfatterkatalogen på Forfattersentrums nettsider 

## Eksterne lenker
* Aschehoug forlag: Marit Bolsø Brodersen
* Fosna-folket.no: Marit Bolsø Brodersen 
* VG, bokanmeldelse: ''Post-it. Spor tid, spor elv''
Aleksander Bergan

**Aleksander Bergan** (født 1978) er en norsk journalist og forfatter.  

## Liv og virke
Bergan jobbet tidligere som journalist i magasinet *[[Mann (tidsskrift)|Mann]]*. Per 2021 jobber han i villmarksredaksjonen i Egmont, som utgir ukebladene *Alt om fiske*, *Jakt* og *[[Villmarksliv]]*. 

## Forfatterskap
Bergan debuterte med romanen *Fantombildet* i 2013. *Fantombildet* er en satirisk roman om jåleri, kjendiseri og selvbedrag. Den handler om det å leve i en tid hvor man forholder seg til andres tilsynelatende lykke.  

Han har også skrevet sakprosabøkene *Norske Storjegere* (2020) og *Legendariske Fiskere* (2021), og vært en betydelig bidragsyter til boken *Uteliv – Friluftsguide for turfolk* (2018). 

## Bibliografi
* 2013: *Fantombildet* (roman), Aschehoug
* 2018: *Uteliv – Friluftsguide for turfolk,* Egmont Publishing (sakprosa)
* 2020: *Norske Storjegere,* Egmont Publishing (sakprosa)
* 2021: Legendariske Fiskere, *Story House Egmont* (sakprosa)

## Referanser
Karine Nyborg

**Karine Nyborg** (født 12. juni 1962) er en norsk forfatter og professor i samfunnsøkonomi. Hun er oppvokst på Ås, har vært bosatt på Holmlia i Oslo, og bor nå i Bærum. 

Nyborg er utdannet sosialøkonom og har jobbet i SSBs forskningsavdeling, ved Stiftelsen Frischsenteret for Samfunnsøkonomisk forskning, og hun har vært gjesteforsker ved Stanford University. I dag er hun professor i økonomi ved Universitetet i Oslo, der hun blant annet underviser i  atferdsøkonomi. Hennes forskning er særlig knyttet til sosiale og moralske normer og miljøspørsmål. Hun har vært president i the European Association of Environmental and Resource Economists (2012-2013), leder av det vitenskapelige rådet ved the Beijer Institute of Ecological Economics ved Kungliga Vetenskapsakademien i Stockholm, har deltatt i en rekke norske regjeringsoppnevnte ekspertutvalg (bl.a Petroleumsskatteutvalget og Hagen-utvalget for samfunnsøkonomiske analyser), vært ekspertmedlem i Danmarks Miljøøkonomiske Råd og fast økonomiskribent i Dagsavisen, Dagens Næringsliv og Aftenposten. I 2002 ble hun tildelt Erik Kempe-prisen for beste europeiske forskningsartikkel innen ressurs- og miljøøkonomi. Hun er innvotert medlem i Academia Europaea. 

## Forfatterskap
I 2007 kom Karine Nyborg på 2.-plass i Vinduets novellekonkurranse med novellen «Det må være en grunn». I 2010 debuterte hun med novellesamlingen *Ikke rart det kommer kråker*, som ble nominert til Ungdommens kritikerpris og Norlis debutantpris.  

## Bibliografi
* *Ikke rart det kommer kråker*, noveller, Aschehoug (2010)
* *Jeg er ikke redd for mørket*, roman, Aschehoug (2013)
* *Stemmer. To stemmer*, essay, Aschehoug (2013)
* *Balladen om den usynlige hånd*, noveller, Aschehoug (2016)

## Referanser


## Kilder
*Presentasjon av Karine Nyborg i Forfatterkatalogen på Forfattersentrums nettsider

## Eksterne lenker
* Hjemmeside: Karine Nyborg
* Karine Nyborg på Aschehougs hjemmeside 
* Dagbladet, anmeldelse: ''Ikke rart det kommer kråker''
*"The Convex Hull Will Always Exist". Novelle, Asymptote Journal
*Karine Nyborg på Google Scholar
Kari Nygaard

**Kari Nygaard** (født 4. september 1971 på Tynset) er en norsk lærer og forfatter.

Hun har hovedfag i nordisk litteratur fra NTNU, Trondheim og underviser ved AOF Haugland i samfunnsfag, historie og norsk. Hun er også litteraturkritiker i *[[Haugesunds Avis]]*. Kari Nygaard bor i Haugesund og er aktiv blogger.

## Forfatterskap
I 2013 debuterte hun med romanen *Reisen til Bella Coola*. Boken handler om Ingrid og hennes mann som utvandrer til Amerika i 1892. På båtturen over Atlanteren møter Ingrid prestesønnen Andreas fra Stavanger, og et sterkt og uventet fellesskap vokser frem mellom dem. Hovedmotivet i romanen er tap og kjærlighet på tvers av klasseskiller og kontinenter. Romanen er også gitt ut som lydbok, lest av Bodil Vidnes-Kopperud.

I 2015 kom hennes andre roman, med tittelen *Det frosten tok*. Begge romanene er gitt ut av Aschehoug forlag.

I 2017 ga hun ut en bok om hagestell på Kagge forlag, sammen med Irene Jacobsen.

## Bibliografi
*2013: *Reisen til Bella Coola* (roman), Aschehoug
*2015: *Det frosten tok* (roman), Aschehoug
*2017: *Barbeinthagen – lag drømmehagen med enkle grep* (sakprosa om hagestell), Kagge forlag – medforfatter: Irene Jacobsen

## Referanser


## Eksterne lenker
* Kari Nygaards nettside
* Kari Nygaard i Forfatterkatalogen
* Aschehoug forlag: Kari Nygaard
Isabelle Yacoubou

**Isabelle Yacoubou** (født 21. april 1986) er en fransk basketballspiller. Hun representerte landet sitt under Sommer-OL 2012 i London, der hun tok sølv med det franske landslaget.

## OL-medaljer
*  2012  London &ndash; **Sølv** i basketball for  Frankrike

## Referanser


## Eksterne lenker
*
Jonas Salk

**Jonas Salk** (født 28. oktober 1914 i New York City, død 23. juni 1995) var en amerikansk medisinsk forsker og virolog som er kjent for å ha utviklet og produsert den første vellykkede poliovaksinen i 1955.

## Referanser


## Eksterne lenker
*
Det europeiske ungdomsparlamentet

**Det europeiske ungdomsparlamentet**, **EUP**, (engelsk: *European Youth Parlament* - *EYP*, fransk: *Parlement européen des jeunes* - *PEJ*) er en ikke-partipolitisk og uavhengig pedagogisk prosjekt som er spesialtilpasset behovene til de unge europeiske borgerne.

EUP oppfordrer selvstendig tenkning og sosiopolitiske initiativ hos unge mennesker og fokuserer på læring av viktige sosiale og faglige ferdigheter. Siden åpningen har mange titusener av unge mennesker deltatt i regionale, nasjonale og internasjonale økter, dannet vennskap og fått internasjonal kontakter mellom og utover landegrensene. EUP har derfor gjort et viktig bidrag til å forene Europa.

I dag er EUP er en av de største europeiske plattformer for politisk debatt, interkulturelle møter, politisk arbeid og utdanning, og utveksling av ideer blant ungdom i Europa. EUP består av et nettverk av 36 europeiske foreninger og organisasjoner hvor tusenvis av unge mennesker er aktivt frivillig. Hele nettverket arrangerer om lag 200 arrangementer hvert år.

EUP er et program fra Schwarzkopf Foundation.

## Funksjon
EUP involverer godt over  unge i mer enn 100 regionale, nasjonale og internasjonale arrangementer gjennom 35 nasjonale organisasjoner hvert år. Flaggskiparrangementene i EUP er de tre årlige internasjonale *Sesjonenes*. Hver av disse sesjonene samler rundt 270 ungdommer fra 35 land, i 10 dager i forskjellige europeiske land.

De medfølgende lærerne går gjennom et spesialtilpasset program som tar sikte på å utvikle nye ferdigheter samt etablering av felleseuropeiske nettverk. Disse nettverkene tjener ofte til å etablere nye utvekslinger og læringsprosjekter.

Alle EUP-øktene følger et lignende program og er basert på den samme metoden:

* Først blir deltakerne delt inn internasjonale komiteer og deltar i teambuilding for å styrke samholdet.
* I komiteen begynner de unge delegatene å jobbe på en dagsaktuell problemstilling i europeisk politikk, og lager en felles resolusjon for temaet de har jobbet med.
* Til slutt blir resolusjonene debattert i en parlamentarisk generalforsamling etter modell av Europaparlamentet på både engelsk og fransk.
* Gjennom et rikt kulturelt program med arrangementer som Euroconcert, Eurovillage eller presentasjoner av landet, blir deltakerne aktive og kreative, og uttrykker seg gjennom musikk, skuespill og dans.

## Referanser


## Eksterne lenker
* 
*
Marcello Macchia

**Marcello Macchia** (født 2. august 1978 i Vasto) er en italiensk skuespiller og komiker. Bedre kjent som *Maccio Capatonda*, hans mest kjente karakter, er han kjent for sin deltakelse i TV-programmer som *Mai dire...* på Italia 1.

## Eksterne lenker
*
Suzy Batkovic

**Suzy Batkovic** (født 17. desember 1980) er en australsk basketballspiller som spiller for klubben Adelaide Lightning. Hun representerte landet sitt under Sommer-OL 2012 i London, der hun tok bronse med det australske landslaget.

## OL-medaljer
*  2012  London &ndash; **Bronse** i basketball for  Australia

## Referanser


## Eksterne lenker
*
Peder Kåsmoli

**Peder Kåsmoli** (født 1884, død 2. april 1929 i Tromsø) var en norsk arbeiderleder, pressemann, redaktør og politiker (NKP).

Han var i ung alder gruvearbeider, og jobbet blant annet i gruvene i Sulitjelma og gruvene i Kirkenes. I 1914 var han blant lederne for arbeiderne ved en konflikt på Aura-anlegget.

I 17-årsalderen begynte han å skrive i arbeiderpressen. I 1915 ble han redaktør for *[[Vest-Finnmarken Socialdemokrat]]* i Hammerfest. I mai 1917 tiltrådte han stillingen som redaktør i arbeideravisen *[[Nordlys (avis)|Nordlys]]* i Tromsø. 

Ved den store splittelsen i Arbeiderpartiet i november 1923 fulgte Kåsmoli, og i første omgang også avisen, det nystiftede Norges Kommunistiske Parti. Splittelsen førte imidlertid til en dramatisk avisstrid i Tromsø. AP klarte raskt å ta over *Nordlys*. Det førte til at NKP lanserte sin egen avis, *[[Troms Fylkes Kommunistblad]]*, med Kåsmoli som redaktør. Denne avisen var knapt lansert, før NKP og Kåsmoli klarte å gjenerobre *Nordlys*. I januar 1924 tok imidlertid AP over avisen nok en gang, og denne gangen for godt. *Troms Fylkes Kommunistblad* ble dratt i gang på nytt, men NKP-avisen kom bare ut en kort periode før den ga opp.

Rett etter partisplittelsen var Kåsmoli også engasjert i avisstriden i Kirkenes, der AP hadde sikret seg den lokale avisen *Folkets Frihet*. Da kommunistene lykkes å gjenerobre avisen for ett enkelt nummer i 1923 var der med Kåsmoli som redaktør.   

Kåsmoli var aktiv i politikken i Tromsø, og satt i ni år som medlem av bystyret.

## Referanser
Linn Rottem

**Linn Rottem** (født 11. april 1983) er en norsk forfatter. Hun er oppvokst i Brønnøysund og bosatt i Oslo. Hun har mastergrad i allmenn litteraturvitenskap fra Universitetet i Oslo, har jobbet for Litteraturhuset i Oslo og har vært leder for litteraturscenen Litteratur på Blå. I 2013 debuterte hun med romanen *Forestillinger om et hjem*.

## Bibliografi
* *Forestillinger om et hjem* (2013)

## Kilder
*Presentasjon av Linn Rottem i Forfatterkatalogen på Forfattersentrums nettsider

## Eksterne lenker
* Aschehoug forlag: Linn Rottem
* Aschehoug forlag: ''Forestillinger om et hjem''
Kim Andersson

**Kim Andersson** (født 21. august 1982) er en svensk håndballspiller som spiller for klubben KIF Kolding. Han representerte landet sitt under Sommer-OL 2012 i London, der han tok sølv med det svenske landslaget. Han spiller for tiden (sesongen 22/23 for Ystad .

## OL-medaljer
*  2012  London &ndash; **Sølv** i håndball for  Sverige

## Referanser


## Eksterne lenker
*
Fredrik Petersen (håndballspiller)

**Fredrik Raahauge Petersen** (født 27. august 1983) er en svensk håndballspiller som spiller for klubben GOG Svendborg. Han representerte landet sitt i Sommer-OL 2012 i London og vant sølvmedalje med det svenske landslaget.

## OL-medaljer
*  2012  London &ndash; **Sølv** i håndball for  Sverige

## Referanser


## Eksterne lenker
*
Kim Ekdahl Du Rietz

**Kim Andreas Ekdahl Du Rietz** (født 23. juli 1989) er en svensk tidligere håndballspiller som sist spilte for den tyske klubben Rhein-Neckar Löwen. Han representerte landet sitt under sommer-OL 2012 i London, der han tok sølv med det svenske landslaget.

## OL-medaljer
*  2012  London &ndash; **Sølv** i håndball for  Sverige

## Referanser


## Eksterne lenker
*
Mattias Zachrisson

**Mattias Zachrisson** (født 22. august 1990) er en svensk håndballspiller som spilte for klubben Eskilstuna Guif fra 2005 til 2013. Han representerte landet sitt under Sommer-OL 2012 i London, der han tok sølv med det svenske landslaget. Han spilte også i OL 2016 i Rio. Han er siden 2013 profesjonell håndballspiller i Füchse Berlin.

## OL och EM medaljer
*  2012  London &ndash; **Sølv** i håndball for  Sverige
*  2018 EM - **Sølv** i håndball for Sverige.

## Referanser


## Eksterne lenker
*
Hermann Hansen

:*For den tyske håndballspilleren, se [[Hermann Hansen (håndballspiller)]]*

**Herman Olaus Hansen** (ofte skrever *Hermann*, født 31. mars 1884, død 21. januar 1954) var en norsk fagforeningsmann, redaktør og politiker (NKP/AP).

Han begynte som visergutt ti år gammel, og ble fabrikkarbeider da han var fjorten. Siden var han til sjøs, og arbeidet en tid ved Solskinna bruk i Skien. I 1915 fikk han jobb ved Bratsbergbanen, der han ble fram til 1918. Siden jobbet han som sekretær i husleienevnden og med administrasjonen av rasjoneringen.

Hansen ble medlem av Arbeiderpartiet i 1911, og fagorganisert i 1912. Han ble etter hvert sentral i fagbevegelsen i Skien. I 1912-1913 var han formann i avdeling 320 av Norsk Arbeidsmandsforbund. Han stiftet Skiens sliperiarbeiderforening, der han satt som formann til 1915. Da gikk han inn i Skiens jernbanearbeiderforening. Fra 1918 til 1922 var han formann i Skiens arbeidsmannsforening. I mange år var han medlem av representantskapet i Skiensfjordens faglige samorganisasjon. Han var også medlem av styret i Kontor- og handelsfunksjonærenes forening i byen.

Hansen satt i Skiens bystyre fra 1916, og som medlem av formannsskapet fra 1922. Ved den store splittelsen i Arbeiderpartiet i november 1923 fulgte han det nystiftede Norges Kommunistiske Parti. Han ble varaordfører i 1924 og ordfører to år senere. 

I 1924 begynte han som forretningsfører i NKPs avis *[[Bratsberg-Demokraten]]*, som dette året skiftet navn til *Telemark Kommunistblad*. I 1928 ble Hansen dømt til fengsel i 60 dager på grunn av artikler skrevet under bygningsarbeiderstreiken dette året. I 1929 sto han en periode som redaktør for avisen, som gikk inn i løpet av sommeren.

I 1929 forlot han også, i lag med en del andre, NKP. Han gikk i 1930 inn i Arbeiderpartiet.

Fra 1945 til 1947 satt han som Arbeiderparti-ordfører i Skien.

## Referanser
Venio Losert

**Venio Losert** (født 25. juli 1976) er en kroatisk håndballspiller som spiller for klubben KIF Kolding. Han representerte landet sitt under Sommer-OL 2012 i London, der han tok bronse med det kroatiske landslaget. 
Han har også gull fra Sommer-OL 2004 og Sommer-OL 1996.

## OL-medaljer
*  2012  London &ndash; **Bronse** i håndball for  Kroatia

## Referanser


## Eksterne lenker
*
Hans Førde

**Hans Anton Førde** (født 23. september 1895, død 3. februar 1978) var en norsk fagforeningsmann, redaktør og politiker (NKP).

Han var malersvenn, hadde teknisk aftenskole, et halvt års handelskurs og fire år i læra i malerfaget.

Førde ble fagorganisert i 1914, og medlem av Arbeiderpartiet i 1920. Ved den store splittelsen i partiet i november 1923 fulgte han det nystiftede Norges Kommunistiske Parti. Han var formann i Tromsø NKP og i Troms distrikt av NKP. Fra 1922 var han også medlem av Tromsø bystyre. I årene 1933–1934 var han redaktør for NKP-avisen *[[Troms Arbeiderblad]]*. Han meldte seg ut av NKP i 1947.

I fagbevegelsen satt han som formann i sin fagforening, og som medlem av hovedstyret i Norsk Bygningsarbeiderforbund 1923–1927. Fra 1927 til 1929 var han sekretør i Tromsø faglige samorganisasjon.

## Referanser
Kassebil

En **kassebil** er en bil hvor karosseriet har form som en kasse og inneholder et stort rom uten seter, samt én eller flere store lastedører. Slike biler egner seg derfor for varetransport fremfor passasjertransport, og de kalles ofte **varebil**.

Kassebiler skiller seg fra lastebiler ved at lasterommet i en lastebil er adskilt fra førerhuset og at lasten er plassert på et lasteplan (som enten kan være åpent eller dekket).

Kassebiler kan være i forskjellige størrelser. Små som f.eks VW Caddy eller større som f.eks MB Sprinter.

Tilsvarende skiller kassebiler seg fra minibusser, som er beregnet på passasjertransport og som derfor har seter og vinduer i lasterommet.
Jasna Boljević

**Jasna Boljević** (født **Tošković**; 16. mars 1989 i Podgorica) er en montenegrinsk profesjonell håndballspiller, som spiller for den rumenske hovedstadsklubben .

Hun representerte landet sitt i Sommer-OL 2012 i London, der hun tok sølv med det montenegrinske landslaget.

## Referanser


## Eksterne lenker
*
Klaas Vermeulen

**Klaas Vermeulen** (født 4. mars 1988) er en nederlandsk landhockeyspiller. Han representerte landet sitt under Sommer-OL 2012 i London, der han tok sølv med det nederlandske landslaget.

## Referanser


## Eksterne lenker
*
Percy Jackson: Monsterhavet

***Percy Jackson: Monsterhavet*** (original tittel: *Percy Jackson: Sea of Monsters*) er en amerikansk eventyr/fantasyfilm fra 2013.

## Om filmen
Filmen er en oppfølger til *[[Percy Jackson & Lyntyven]]* (2010), og er basert på Rick Riordans bok med samme navn, som inngår som andre bok i Percy Jackson-serien. Filmen hadde norsk premiere 16. august 2013.

Regissør er Thor Freudenthal, og Logan Lerman returnerer i hovedrollen som Percy Jackson. Alexandra Daddario, Brandon T. Jackson, Douglas Smith, Leven Rambin, Sean Bean, Nathan Fillion, Stanley Tucci og Anthony Head er blant skuespillerne som spiller andre viktige roller. Chris Columbus, som regisserte *Percy Jackson & Lyntyven*, har blitt igjen som produsent for denne filmen.

## Handling
Percy Jackson (Logan Lerman), sønn av Poseidon, og vennene hans må legge ut på et nytt eventyr, denne gangen for å finne Monsterhavet, både for å redde Percys satyrvenn Grover og for å redde Halvblodsleiren fra å bli ødelagt. For å klare det må de bringe Det gylne skinnet til det forgiftede furutreet til Thalia.

## Rolleliste
* Logan Lerman som Percy Jackson
* Alexandra Daddario som Annabeth Chase
* Brandon T. Jackson som Grover Underwood
* Douglas Smith som Tyson
* Leven Rambin som Clarisse La Rue
* Jake Abel som Luke Castellan
* Zoe Aggeliki som Silena Beauregard
* Paloma Kwiatkowski som Thalia Grace
* Stanley Tucci som Dionysus
* Nathan Fillion som Hermes
* Sean Bean som Zeus
* Anthony Head som Chiron
* Robert Maillet som Polyphemus
* Mary Birdsong, Yvette Nicole Brown og Missi Pyle som the Gray Sisters
* Grey Damon som Chris Rodriguez
* Danny Le Boyer som Ethan Nakamura

## Eksterne lenker
* 
*
Jamie Dwyer

**Jamie Dwyer** (født 1979) er en australsk landhockeyspiller. Han representerte landet sitt under Sommer-OL 2012 i London, der han tok bronsemedalje med det australske landslaget.

## Referanser


## Eksterne lenker
*
Arbeideren (Hamar)

***Arbeideren***, tidligere ***Demokraten***, var en avis utgitt på Hamar mellom 1909 og 1929, først som partiavis for Arbeiderpartiet 1909–1923, og deretter som partiavis for Norges Kommunistiske Parti. Da avisen gikk inn høsten 1929 benyttet NKP navnet til sitt nye sentralorgan ''Arbeideren'' i Oslo.

Avisen startet som *Demokraten*, et partiorgan for Arbeiderpartiet i Hedmark, Østerdalen, Gudbrandsdalen og byene rundt Mjøsa. Arbeiderpartiet hadde landsmøtet sitt på Hamar i påsken 1909, og det satte et puff i partifolkene i distriktet som sørget for at avisa ble startet. Første utgave kom 15. september 1909, og redaktør fra oppstarten var Olav Kringen. Mellom 1909 og 1923 kom det ut mellom tre og seks utgaver i uka. 

1. mai 1923 skiftet avisen navn til *Arbeideren*, etter at Komintern-eksekutiven, i et brev til Arbeiderpartiet av 1922, hadde krevd at betegnelsene «sosialdemokrat» og «demokrat» måtte fjernes fra alle partiavisers navn.

Da NKP i november 1923 skilte seg ut fra Arbeiderpartiet fulgte avisen med og ble partiorgan for NKP. Det samme gjorde Lillehammer-avisen *[[Gudbrandsdalens Arbeiderblad]]*. Partiet klarte imidlertid ikke å gi ut to aviser i dette distriktet. I februar 1924 ble derfor Lillehammer-avisen innlemmet i *Arbeideren*, som fikk det lange navnet *Arbeideren og Gudbrandsdalens Arbeiderblad*, et navn den beholdt til 1929.

## Redaktører
*Olav Kringen (1909–1913)
*Ole Holmen (1912–1913)
*Fredrik Monsen (1913–1916)
*Paul O. Løkke (1916–1919)
*Alfred Aakermann (1919–1920)
*Olav Larssen (1920–1924)
*Fredrik Monsen (1924–1925)
*Evald O. Solbakken (1925)
*Olav Larssen (1925–1927)
*Olav Scheflo (1927–1928) 
*Eivind Petershagen (1928–1929)
*Jørgen Vogt (1929)

## Referanser


## Eksterne lenker
*
Filosofiforeningen

**Filosofiforeningen for videregående skole** ble stiftet i juni 2011 med formål om å styrke faget filosofi i skolen. Foreningen arrangerer essaykonkurranser for ungdom, og kårer en årlig vinner av NM i filosofi i samarbeid med Universitetet i Oslo. Vinnerne deltar i den norske delegasjonen i Filosofiolympiaden, et årlig arrangement som støttes av UNESCO og FISP. Filosofiforeningen arrangerer også den årlige Filosofidagen ved Fritt Ords lokaler i Uranienborgveien i Oslo. Filosofiforeningen har initiert et lærernettverk for lærere i filosofi ved norske videregående skoler.

## Referanser


## Eksterne lenker
* http://filosofiforeningen.no
Tour de France 1955

**Tour de France 1955** var den 42. utgaven av sykkelrittet Tour de France og den ble avholdt fra7. juli til 30. juli 1955. Rittet besto av 22 etapper med totalt lengde på 
4 495 km. Gjennomsnittsfarten var 34.446 km/h.  

## Gjennomføringen av rittet
Rittet ble vunnet av franskmannen Louison Bobet, som ble den første rytter til å vinne tre Tour de France på rad. Han vant med en margin på nesten 5 minutter til andremann, Jean Brankart. På tredjeplass, drøye 11 minutter bak kom Charly Gaul. Gaul vant i tillegg klatretrøya og ble kåret til rittets mest offensive rytter. Stan Ockers ble den første belgier i poengtrøya, mens det franske laget vant lagkonkurransen. 

Rittet hadde for første gang siden andre verdenskrig med seg tyske ryttere. For første gang ble det også benyttet målfoto.

## Etapper

## Etappe for etappe: ledertrøyene

## Resultater
### Sammenlagt

### Poengtrøya

### Klatretrøya

### Lagkonkurransen

Storbritannia og Sørvest Frankrike hadde ikke nok fullførende ryttere til å komme på resultatlisten i lagkonkurransen. 

### Mest offensive rytter

## Referanser


## Eksterne lenker
* RittInfo Tour de France 1955
* Historie Tour de France
Marte meo-metoden

**Marte meo-metoden** (fra latin *mars martis*, «av egen kraft») er en veiledningsmetode utviklet av Maria Aarts i Nederland på 1970-tallet.

Aarts' intensjon var å styrke samspillet mellom foreldre og barn. Metoden har spredd seg internasjonalt, og har vært i bruk i demensomsorgen i Norge siden 2000. Da  gjøres det korte filmopptak av ulike samspillsituasjoner, som oftest av samspillet mellom demenspasient og pleier. En veileder som har spesialisert seg i Marte meo-metoden, analyserer opptakene og velger ut opptak som viser godt samspill. Disse utvalgte scenene brukes i den videre veiledningen for å bevisstgjøre pleieren på hva som kan føre til slik positiv kontakt. Det overordnede målet er å veilede pleieren slik at hen oftere kan lykkes med å gi demenspasienten mestringsfølelse i hverdagen.

## Referanser
M18

**M18** eller **M-18** kan sikte til:

**Fly**
*Miles M.18, småfly
*Mooney M-18 Mite, småfly
*PZL-Mielec M-18 Dromader, småfly
**Militære kjøretøy og våpen**
*AN M18 røykgranat
*M18 Hellcat, panserjager fra andre verdenskrig
*M18 Claymore, en amerikansk personellmine/sektorvirkende ladning
*M18, rekylfri kanon
**Motorveier**
*M18 (Irland)
*M18 (Storbritannia)
**Annet**
*Hope Municipal flyplass, FAA LID M18
*18th Street gang, også kjent som M18
Sundland skiftestasjon

**Sundland skiftestasjon** er en skiftestasjon langs Randsfjordbanen i Drammen mellom Drammen stasjon og Gulskogen. Stasjonen har aldri hatt persontrafikk. Foruten skifteområdet består anlegget blant annet av en skiftehytte fra 1925, en lokomotivstall med verksted for elektriske lokomotiver fra 1950 og et stillverkshus fra 1975. Stillverket befant seg i skiftehytten frem til 1975.

En vognlastterminal er del av anlegget.

## Referanser

## Eksterne lenker
* Norsk Jernbaneklubb om Sundland
Leonhard Christian Borchgrevink Holmboe

**Leonhard Christian Borchgrevink Holmboe** (født 10. oktober 1802 i Trondenes, død 24. september 1887 i Kristiania) var en norsk prest og politiker.  

Han var sønn av Jens Holmboe (1752–1804) fogd på Senja og i Tromsø, moren het Anna Margrethe Irgens (1766–1851). Leonhard hadde flere kjente søsken og etterkommere. Hans var bror av Even Hammer Holmboe, skipsreder og kjøpmann, Michael Wide Holmboe og statsråd Hans Holmboe. Flere av hans nevøer ble stortingsmenn. 

Etter å ha gått på skole siden 1823 ble han cand.theol i 1827, og kunne gå til virket som  sogneprest i Buksnes i Lofoten fra 1827, året før han giftet seg med Elisabeth Musæus fra Stavanger, datter av sognepresdt Carl Fredrik Musæus og Maren Marie Mesch.  Holmboe ble sogneprest i Tromsø i 1836 og fra 1839 også prost i prostiet. Fra 1860 til 1877 var han prest i Jevnaker.

Holmboe var 2. representant for Nordlands amt 1836–1838 Fra 1842 til 1844 var han 3. representant for Finnmarkens amt.  Der var han medlem av næringskomiteen.  Etterpå bodde han i Kristiania til sin død.

## Se også
* Slekten Holmboe

## Referanser
Pozitivna Slovenija

**Pozitivna Slovenija** er et slovensk parti stiftet i 2011. Partiet ligger til venstre for sentrum og har som mål å skape en sikker, sosial og vellykket stat, et fremgangsrikt næringsliv, økonomisk vekst og reduksjon i statens underskudd. 
## Ledere
* Zoran Janković (2011−2013; fra 2014)
* Alenka Bratušek (2013-2014)

## Referanser


## Eksterne lenker
*
Apple Wallet

**Apple Wallet** (tidligere **Apple Passbook**) er en iOS-applikasjon som lar brukere lagre ulike *Wallet-pass* på iPhone, iPod touch og Apple Watch; dette kan være gavekort, boardingkort, bonuskort, kuponger, ulike typer billetter og andre virtuelle pass. Passene kan inneholde informasjon, for eksempel gjenstående saldo på gavekort, utløpsdato på kuponger og setenummer på konsertbilletter. 

## Historie
Apple Wallet er utviklet av Apple og ble annonsert 11. juni 2012 under Apple Worldwide Developers Conference. Applikasjonen ble gjort tilgjengelig for allmennheten ved utgivelsen av iOS 6 den 19. september 2012. I 2015 byttet applikasjonen navn fra Apple Passbook til Apple Wallet.

## Støtte i Norge
Flere bedrifter og selskaper i Norge støtter Apple Wallet, inkludert kafeer, restauranter, flyselskaper, busselskaper og billettutsalgssteder for kultur- og sportsarrangementer.

## Betalingstjenester
Med iPhone SE, iPhone 6, iPhone 6 Plus og nyere modeller kan brukere legge til debet-, kreditt- og forhåndsbetalte kort i kombinasjon med Apple Pay. Opptil åtte betalingskort kan legges til hver enhet, og samme kort kan legges til på andre enheter.

## Se også
* Apple Pay
* Google Pay
* mCASH
* MobilePay
* Samsung Pay
* Swish
* Vipps

## Referanser


## Eksterne lenker
*
Neustruevfjellet

**Neustruevfjellet** er en nunatak i Wohlthatmassivet i Dronning Maud Land. Den befinner seg i den søndre delen av Søre Petermannkjeda, om lag ti kilometer nord-nordøst for Gneisskolten. Høyeste punkt ligger 2900 moh.

Neustruevfjellet ble oppdaget av den tredje tyske antarktisekspedisjonen (1938–39) under ledelse av Alfred Ritscher. Området ble flyfotografert og undersøkt under den norske antarktisekspedisjonen 1956–60. En sovjetisk ekspedisjon kartla området i 1960–61 og navnga fjellet etter den sovjetiske geografen S.S. Neustruev (1874–1928).

## Se også
*Liste over fjell i Dronning Maud Land

## Referanser
Lviv Grand Prix

**Lviv Grand Prix** (polsk: *Grand Prix Lwowa*) var et bilsportsarrangement (Grand Prix) avholdt i Lviv mellom 1930 og 1933.

Løpet ble arrangert av Małopolski Klub Automobilowy (Lille-Polen Automobilklubb). Banen var 3,041 km lang.

## Resultater

## Eksterne lenker
* Rapporter: 1930, 1931, 1932, 1933
Slovenias nasjonalforsamling

**Slovenias nasjonalforsamling** (slovensk: *Državni Zbor*) er ett av to kamre i Slovenias parlament. 

Nasjonalforsamlingen består av 90 medlemmer, hvorav den ungarske og den italienske nasjonale minoritet i Slovenia, velger en representant hver. 

Valgene til nasjonalforsamlingen er alminnelige, direkte og hemmelige. Velgernes stemmer er likeverdige. Medlemmene velges ved forholdstallsvalg i åtte kretser og sperregrensen for et parti eller en liste, er fire prosent. Valgperioden er fire år, med mulighet for nyvalg. Stemmerettsalderen er 18 år.

## Valget 2014
Valget i 2014 var et fremskutt valg, ettersom foregående valg ble holdt i 2011. Valget ble en stor seier for det nystiftede Miro Cerars parti etter stifteren Miro Cerar som fikk 36 medlemmer av parlamentet.

## Presidenter

## Referanser


## Eksterne lenker
* 
* Den statlige valgkommisjon - om nasjonalforsamlingen - nettsted
Store Tromsfjellet

**Store Tromsfjellet** (sørsamisk: *Trompendalvese*) er et fjell på grensen mellom kommunene Namsskogan og Røyrvik i Trøndelag. Det har en høyde på  meter over havet.

## Fotnoter



## Referanser
Afrikansk leopard

**Afrikansk leopard** (*Panthera pardus pardus*) er en underart av leoparder. Den finnes i det meste av Afrika sør for Sahara. I 2008 klassifiserte Verdens naturvernunion leoparder som *nær truet* da rasen snart kunne kvalifisere til statusen sårbar på grunn av tap av habitat og fragmentering. De blir stadig mer sjelden utenfor verneområdene. Trenden til populasjonen er avtagende.

## Referanser




## Eksterne lenker
* 
* Leopards .:. wild-cat.org — Informasjon om forskning og bevaring av leoparder
* The Cape Leopard Trust, Sør-Afrika
* safarinow.com: ''Afrikansk leopard » Panthera pardus » 'Luiperd'''
* Sør-Afrikas dyreliv: ''Leopard {Panthera Pardus}''
Merel de Blaeij

**Merel de Blaeij** (født 2. desember 1986) er en nederlandsk landhockeyspiller. Hun representerte landet sitt under Sommer-OL 2012 i London, der hun tok gull med det nederlandske landslaget.

## Referanser


## Eksterne lenker
*
Crista Cullen

**Crista Cullen** (født 20. august 1985) er en britisk landhockeyspiller. Hun representerte landet sitt under Sommer-OL 2012 i London, der hun tok bronse med det britiske landslaget.

Hun tok gull under Sommer-OL 2016.

Nyttårsaften 2016 ble hun utnevnt til medlem av Order of the British Empire.

## Referanser


## Eksterne lenker
*
Martin Häner

**Martin Häner** (født 27. august 1988) er en tysk landhockeyspiller. Han representerte landet sitt under Sommer-OL 2012 i London, der han tok gull med det tyske landslaget.

## Referanser


## Eksterne lenker
*
Igor Hinić

**Igor Hinić** (født 4. desember 1975) er en kroatisk vannpolospiller. Han representerte landet sitt under Sommer-OL 2012 i London, der han tok gull med det kroatiske landslaget.

## OL-medaljer
* 2012  London -  **Gull** i vannpolo,  Kroatia
* 1996  Atlanta -  Sølv i vannpolo,  Kroatia

## Referanser


## Eksterne lenker
*
Stefano Tempesti

**Stefano Tempesti** (født 1979) er en italiensk vannpolospiller. Han representerte landet sitt under Sommer-OL 2012 i London, der han tok sølv med det italienske landslaget.

## Referanser


## Eksterne lenker
*
Slobodan Soro

**Slobodan Soro** (serbisk: Слободан Соро; født 23. desember 1978) er en serbisk vannpolospiller. Han representerte landet sitt under Sommer-OL 2012 i London, der han tok bronse med det serbiske landslaget. 

## Referanser


## Eksterne lenker
*
Gemma Beadsworth

**Gemma Beadsworth** (født 17. juli 1987) er en australsk vannpolospiller. Hun representerte landet sitt under Sommer-OL 2012 i London, der hun tok bronse med det australske landslaget.

## Referanser


## Eksterne lenker
*
Bronwen Knox

**Bronwen Knox** (født 16. april 1986) er en australsk vannpolospiller. Hun representerte landet sitt i Sommer-OL 2012 i London, der  det australske landslaget tok bronsemedaljen.

## Referanser


## Eksterne lenker
*
Ana Copado

**Ana Copado** (født 11. august 1990) er en spansk vannpolospiller. Hun representerte landet sitt under Sommer-OL 2012 i London, der hun tok sølv med det spanske landslaget.

## Referanser


## Eksterne lenker
*
Kristina Johansen

**Kristina Johansen** (født 27. januar 1977) er førsteamanuensis i sosialt arbeid ved Universitetet i Stavanger, med bakgrunn som frilansskribent og forfatter. 

Hun har en doktorgrad i samfunnsvitenskap med spesialisering i sosialt arbeid fra Universitetet i Stavanger (UiS), har studert journalistikk ved Universidad de los Andes (Bogotá) og har hovedfag i sosialantropologi fra Universitetet i Bergen. Hun har arbeidet som ledsager for truede menneskerettighetsaktivister i Colombia og Mexico gjennom Peace Brigades International (PBI) og som daglig leder for Latin-Amerikagruppene i Norge (LAG). 

## Forfatterskap

I 2013 debuterte hun med *Frykten har et ansikt*, rapport fra Colombia.

## Bibliografi
**Frykten har et ansikt* (2013)

## Referanser


## Eksterne lenker
* Kristina Johansen: Stemmer fra Latin-Amerika
* Aschehoug forlag: Kristina Johansen
* Aschehoug forlag: ''Frykten har et ansikt''